उत्तर प्रदेश, 15 सेप्तेम्बरः उत्तर प्रदेशनि लखीमपुर खीरी मुंनि जायगायाव सोमजिदों मोनसे गिख्रंथाव जाथाय ।  सानै बिब’-बिनानावनि गोथै सह’खौ फांसे बिफांआव थैनाय थासारिआव मोननाय जाथाइनि उनाव सा 6 सुबुंफोरखौ पुलिसआ हमबाय ।  पुलिसआ मोनसे खौरांगिरि मेलनि गेजेरजों बुंथिना होनाय बादिब्ला, बै दुथांफोरा हिनजावसाफोरजों लोगो जाफ्लानानै बिसोरखौ जिनाहारि खालामनायनि उनाव बुथारदों ।  बेनि गेजेरावनो सानै दायनिगिरिफोरा गावसोरनि दायखौ सिमान लाबाय ।  सानैबो हिनजावसाफोरखौ दायनिगिरिफोरा गोदोना सेरथेनानै बुथारदोंमोन ।  लोगोसेनो गासैबो फोरमानफोरखौबो दोनखोमानो नाजादोंमोन ।  गासैबो दायनिगिरिफोरानो गावजों गाव सोमोन्दो दंलायो आरो बिसोरो लालपुर ओनसोलनि थागिबि ।  दायनिगिरिफोरा सानै बिब’-बिनानावखौ बुरखायनानै फोथाराव लानानै थांदोंमोन ।  बेनि उनाव हिनजावसाफोरनि गनायथि गैयालासे देहायारि सोमोन्दो लाखिदों ।  बेनि थाखायनो दफा 302, 306 आरो POCSO एक्टनि जोहै दायनिगिरिफोरनि सायाव केसखौ थिसन्दों ।
 नाथाय फारसेथिङै नख’रनि सोद्रोमाफोरा हिनजावसाफोरखौ लांखारनानै बिसोरखौ जिनाहारि खालामनायनि उनाव बुथारदों होनना अजद होदों आरो गामिनि सुबुंफोराबो दायनिगिरिफोरनि सायाव रागा जोंखांनायखौ दिन्थिदों । 